Hrvatska je u polufinalu Svjetskog rukometnog prvenstva! A način na koji je ušla među četiri najbolje reprezentacije svijeta prepričavat će se godinama. Golužina družina razbila je, razmontirala dvostruke svjetske prvake Francuze 30:23. Najefikasniji je od hrvatskih igrača bio Domagoj Duvnjak, koji je postigao čak devet pogodaka, no jedan od junaka bio je i vratar Mirko Alilović koji je skinuo čak 13 udaraca Francuzima.

Otvaranje utakmice bilo je kao iz najgore noćne more. Već u 47. sekundi dvoboja ostali smo bez jednoga od najvažnijih obrambenih igrača Drage Vukovića nakon što je napravio prekršaj nad Barachetom i dobio izravni crveni karton. Poveli su Francuzi 2:0, no Hrvati serijom od četiri gola preokreću rezultat i više tu prednost do kraja utakmice nisu ispuštali!

Malu krizu imali su naši rukometaši potkraj prvoga dijela kad Francuska dolazi do pogotka zaostatka (13:12), ali u nastavak kauboji ulaze furiozno, a u zadnjih 10 minuta lome trikolore i dolaze do pobjede 30:23. Tako su izjednačili najveću dosad ostvarenu pobjedu nad Francuzima, ostvarenu na Europskom prvenstvu u Srbiju prošle godine kad su ih u skupini pobijedili 29:22.

Inače, kod Francuza je najbolji bio Sorhaindo sa pet pogodaka, a Omeyer je imao 10 obrana.

>>L'Equipe oplakao trikolore: Kraj jedne ere...

>>Goluža otkrio: Poruka prije utakmica nas je nabrijala!

>>Dinamovci u Turskoj po sobama navijali za kauboje

Tekstualni prijenos utakmice pogledajte ispod u našem liveboxu